

ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ  ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	Ձեր 09.09.2026թ. N ԱԹ//34515-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է «1068. Ժողովրդագրական վիճակի բարելավում» ծրագրի «12001. Մինչև 2 տարեկան երեխայի խնամքի նպաստի տրամադրում» միջոցառումից 500.0 մլն դրամ հատկացնել նույն ծրագրի «12003. Երեխա ունեցող ընտանիքների բնակարանային ապահովման աջակցություն» միջոցառմանը:
Նախագծի հիմնավորման համաձայն՝ լրացուցիչ ֆինանսական միջոցների հատկացման անհրաժեշտությունը պայմանավորված է դիմողների, այդ թվում՝ 3-րդ և հաջորդ երեխա ունեցող շահառուների թվաքանակի աճով։ 
Հանրապետությունում ծնելիության ընդհանուր ցուցանիշների նվազման միտման համատեքստում՝ լրացուցիչ պարզաբանման կարիք ունի 3-րդ և ավելի երեխաներ ունեցող շահառուների թվաքանակի աճի հանգամանքը։ Հետևաբար, առաջարկում ենք հիմնավորումը լրացնել լրացուցիչ փաստարկներով՝ հստակեցնելով շահառուների թվաքանակի նման աճը պայմանավորող պատճառները։
Միաժամանակ առաջարկում ենք, «Երեխա ունեցող ընտանիքների բնակարանային ապահովման աջակցություն» միջոցառման գծով կատարել համապարփակ վերլուծություն, որի առկայության դեպքում հնարավոր կլինի կանխատեսել մինչև 2026 թվականի տարեվերջ ծախսերի իրական չափաքանակները, ինչպես նաև արդեն ավարտին մոտեցող ծրագրի արդյունավետությունն ու հետագա շարունակման նպատակահարմարությունը։
Ելնելով վերոգրյալից՝ Նախագծի վերաբերյալ վերջնական դիրքորոշում հնարավոր կլինի ներկայացնել վերը նշված դիտարկումների հիման վրա լրամշակված տարբերակի առկայության պարագայում:


	 













[bookmark: _GoBack]Առարկությունը չի ընդունվում, քանի որ ծրագրի շրջանակում 3-րդ և հաջորդ երեխայի ծննդով պայմանավորված շահառուների թվաքանակը (հիմնավորման մեջ նշված է, ընդհանուրի 32.5%-ը) չի կարելի համեմատել երկրում ծնելիության ընդհանուր ցուցանիշների նվազման միտման հետ, քանի որ այստեղ խոսքը վերաբերվում է բացառապես հիփոթեքային վարկ ունեցող և ծրագրի հիմնական պայմաններին բավարարող ընտանիքներում ծնված երեխաներին։ Ինչ վերաբերվում է ծրագրի շարունակականությանը, ապա 29.09.2026թ-ին շրջանառավել և հանրային քննարկման է ներկայացվել կառավարության որոշման նախագիծ, որով առաջարկվել է ծրագրի՝ երեխայի ծննդով պայմանավորված աջակցության բաղադրիչի ժամկետը երկարաձգել մինչև 2031թ.՝ ծրագրում կատարելով որոշակի փոփոխություններ/բարեփոխումներ։  



